Robert Woodrow Wilson

Robert Woodrow Wilson (Houston, 10. januar 1936) američki je astronom, dobitnik Nobelove nagrade za fiziku 1978, zajedno Arnom Allanom Penziasom za otkiće kosmičkog mikrovalnog pozadinskog zračenja. Nobelovu nagradu dobio je i Pjotr Kapica.

Robert Woodrow Wilson rođen je u Houstonu 1936. Studirao je na Univerzitetu Rice u rodnom gradu i na Kalifornijskom tehnološkom institutu.

Wilson i Penzias u laboratorijama kompanije Bell u Holmdelu, SAD, radili su pokuse s velikom antenom. Izradili su prijemnu antenu u obliku roga, dugu 6 metara s vrlo osjetljivim prijemnikom, da bi razaznali slabe radiosignale s umjetnih satelita Echo 1 i Telstar. Penzias i Wilson odlučili su ispitati slabi šum koji je ometao prijem.

Prvo su pomislili kako šum potječe iz smjera Mliječnog puta. Kada su uklonili sve moguće izvore zvuka, ostao je i dalje taj šum. U početku nisu znali šta su otkrili. Nazvali su ga kosmičko mikrovalno pozadinsko zračenje. Ono je važno u vezi teorije Velikog praska.

 Reference 

Kategorija:Rođeni 1936.
Kategorija:Živi ljudi
Kategorija:Biografije, Houston
Kategorija:Američki astronomi
Kategorija:Dobitnici Nobelove nagrade za fiziku